पंचायतों ने दूसरी पंजी बनाकर किया था कर्मयारियों के वेतन का भुगतान
मकरोनिया नगर पालिका में शामिल 4 पंचायतों में विभिन्न पदों पर अवैध भर्तियां के बाद कर्मचारियों के वेतन भुगतान में भी नियमों की धज्जियां उड़ाई गईं हैं। मकरोनिया व रजाखेड़ी पंचायत ने दूसरी पंजी बनाकर कर्मचारियों को नकद व एकमुश्त भुगतान किया। एसडीएम की अध्यक्षता वाली कमेटी ने कलेक्टर को सौंपे जांच प्रतिवेदन में चारों पंचायतों में अवैध भर्तियों से जुड़े फर्जीवाड़े की कई कहानियां हैं। मकरोनिया की पूर्व सरपंच व महिला मोर्चा की प्रदेशाध्यक्ष लता वानखेड़े व भाजपा किसान मोर्चा के अध्यक्ष विजय पटेल की प|ी व रजाखेड़ी पंचायत की पूर्व सरपंच सरोज पटेल व दो अन्य पंचायतों के सरपंच सचिवों के खिलाफ कार्रवाई की अनुशंसा की गई है।
अवकाश के दिन जारी किया नियुक्ति आदेश : रजाखेड़ी पंचायत के 8 कर्मचारियों को नियुक्त करने के लिए जिस दिन ग्राम सभा की बैठक हुई। उसी दिन सरपंच सरोज पटेल व सचिव धीरज पटेल के हस्ताक्षर से नियुक्ति आदेश जारी किए गए थे। जांच में पता चला कि उस दिन शासकीय अवकाश था। कर्मचारियाें को 9,10,11 फरवरी 2015 में एकमुश्त भुगतान किया गया। मकरोनिया पंचायत के पूर्व से पदस्थ तीन कर्मचारियों को चैक से भुगतान किया गया, जबकि 12 कर्मचारियों को नगद भुगतान किया।-
मकरोनिया नपा भर्ती घोटाला
hin_Deva hin_Deva hin_Deva bho_Deva